Здравейте!  

Обмислям закупуването на етаж от триетажна къща. Всеки етаж е с идентична квадратура. Към етажа има 1/6 (една шеста) идеални части от земята, вместо очакваните 1/3 (една трета). Един от собствениците притежава 1/6 + 1/3, който е и собственик на гараж в двора на имота. Вече разбрах, че няма да мога да ползвам останалото пространство от двора, за да не възпрепятствам ползването на гаража. Гаража се намира в дъното на двора и цялото празно пространство се явява път към него. И все пак ми е любопитно, какво право на ползване имам въпреки наличието на гараж?  

Основният ми въпрос е какви други последствия може да има в бъдеще породени от притежанието на по-малка част от земята. Например при природна катастрофа, сградата е разрушена и собствениците решим да строим нова такава. Имам ли право на претенции за същата квадратура застроена площ? Друг пример е ако след време се появи инвеститор, който иска да построи нова сграда на мястото или ако се наложи отчуждаване на имота. Тогава как бих бил компенсиран? Моля споделете и други такива ситуации, при които притежанието на по-малко земя може да бъде недостатък.




Закупуване на имот с малък процент идеални части от земята
==========================================================

 

Здравейте, г-н Исапов, 


преди всичко съветът ми е да се консултирате с адвокат, който да прегледа всички документи за собственост на имота, за да се установи каква е причината за 1/3 идеални части от поземления имот. Препоръчително е и съсобствениците да съставят протокол за разпределение на ползването на двора с нотариална заверка на подписите и съдържанието.  

 При разрушаване на сградата имате право на строеж съгласно уговореното в нотариалния акт, съответно на притежаваните идеални части.


За допълнителна информация и преглед на документи можете да се свържете с мен. 


Поздрави,  

адв. Николина Митова  

0898 303092


